Document ID: 32007D0017

KOMISIJAS LĒMUMS
(2006. gada 22. decembris),
ar ko apstiprina uzņēmumu apstiprināšanas plānus mājputnu un inkubējamo olu tirdzniecībai Kopienā saskaņā ar Padomes Direktīvu 90/539/EEK
(izziņots ar dokumenta numuru K(2006) 6842)
(Dokuments attiecas uz EEZ)
(2007/17/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu un jo īpaši tā 56. pantu,
ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (1), un jo īpaši tās 3. panta 2. un 3. punktu,
tā kā:
(1)
Padomes Direktīvā 90/539/EEK ir izklāstīti dzīvnieku veselības nosacījumi, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm. Atbilstīgi minētajai direktīvai Komisija apstiprina dalībvalstu plānus uzņēmumu apstiprināšanai mājputnu un inkubējamo olu tirdzniecībai Kopienā.
(2)
Ar 2004. gada 3. decembra Lēmumu 2004/835/EK, ar ko apstiprina uzņēmumu apstiprināšanas plānus Kopienas iekšējai tirdzniecībai ar mājputniem un inkubējamām olām (2), ir apstiprināti pašreizējo dalībvalstu minētie plāni, izņemot Luksemburgai. Minētā lēmuma pielikumā ir uzskaitītas dalībvalstis, kuru plāni ir apstiprināti.
(3)
Bulgārija un Rumānija pievienosies Kopienai 2007. gada 1. janvārī. Atbilstīgi minētās valstis Komisijai apstiprināšanai ir iesniegušas savus uzņēmumu apstiprināšanas plānus mājputnu un inkubējamo olu tirdzniecībai Kopienā.
(4)
Šie plāni, kurus ir iesniegusi Rumānija un Bulgārija un kuros izdarīti grozījumi pēc ierosinājumiem, kas sniegti to novērtēšanas laikā, atbilst Direktīvas 90/539/EEK noteiktajiem kritērijiem, un tos efektīvi īstenojot, ir iespējams sasniegt minētās direktīvas mērķus, un tāpēc tie ir jāapstiprina.
(5)
Kopienas tiesību aktu skaidrības labad Lēmums 2004/835/EK jāatceļ un jāaizstāj ar šo lēmumu.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Uzņēmumu apstiprināšanas plāns mājputnu un inkubējamo olu tirdzniecībai Kopienā, ko Bulgārija 2006. gada 9. oktobrī ir iesniegusi Komisijai, ir apstiprināts.
2. pants
Uzņēmumu apstiprināšanas plāns mājputnu un inkubējamo olu tirdzniecībai Kopienā, ko Rumānija 2006. gada 5. oktobrī ir iesniegusi Komisijai, ir apstiprināts.
3. pants
Pielikumā noteikts dalībvalstu saraksts, kurām ir apstiprināti uzņēmumu apstiprināšanas plāni Kopienas iekšējai tirdzniecībai ar mājputniem un inkubējamām olām.
4. pants
Lēmumu 2004/835/EK atceļ.
5. pants
Šis lēmums stājas spēkā, stājoties spēkā Līgumam par Bulgārijas un Rumānijas pievienošanos Eiropas Savienībai, un to piemēro no šā līguma spēkā stāšanās dienas.
6. pants
Šis lēmums ir adresēts dalībvalstīm.
Briselē, 2006. gada 22. decembrī

Labels: 17
7
3
0
6
18